'काम न धाम -जय श्री राम'...यह आप्त वचन इस देश के कवि प्रधानमंत्री और मेरे सर्वकालिक प्रिय वक्ताओं में से एक पंडित अटल बिहारी वाजपेयी जी का ही है- और उन्होंने इसे उस वक्त सबसे पहले ग्वालियर की, बाद में बनारस, पटना और उसके बाद शायद एक दो आम-सभाओं में झुंझलाहट में बोला था था, जब उनके माइक पर आते ही भीड़ में से कुछ उत्साहीलालों ने 'जय श्री राम' का उद्घोष करने में पर्याप्त समय खर्च कर लिया था. अटल जी ने एक बार यही बात प्रधानमंत्री के रूप में लोकसभा में भी, अपने ही सांसदों के व्यवधान से क्षुब्ध होकर कही थी.